section_heading: Književnoteorijski rad
paragraph_text: Aleksandar Flaker započinje znanstvenu karijeru kao proučavatelj ruske, tj. sovjetske književnosti. U tom ranom razdoblju nastaju njegovi prvi radovi: zbornici Heretici i sanjari (1955.), ''Ruski pripovjedači XIX. stoljeća (1961.), te Suvremeni ruski pisci'' u četiri knjige (1962.). Proučavanje ruske književnosti nastavlja u kasnijim radovima: priručniku ''Ruski klasici XIX. stoljeća (1965.), Ruska književna kritika (1966.), Sovjetska književnost 1917-1932'' (1967.), prikazu novije ruske književnosti u 7. knjizi Povijesti svjetske književnosti (1975.), te knjizi Ruska avangarda (1984.).